KOMISIJOS SPRENDIMAS
2007 m. spalio 8 d.
nustatantis galutinius finansinius asignavimus, kurie 2007 finansiniais metais valstybėms narėms skiriami už tam tikrą hektarų skaičių vynuogynų perplanavimui ir konversijai pagal Tarybos reglamentą (EB) Nr. 1493/1999
(Pranešta dokumentu Nr. C(2007) 4524)
(Tekstai autentiški tik bulgarų, čekų, graikų, ispanų, italų, maltiečių, portugalų, prancūzų, rumunų, slovakų, slovėnų, vengrų ir vokiečių kalbomis)
(2007/653/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 14 straipsnio 2 dalį,
kadangi:
(1)
Reglamentu (EB) Nr. 1493/1999 ir 2000 m. gegužės 31 d. Komisijos reglamentu (EB) Nr. 1227/2000, nustatančiu išsamias Tarybos reglamento (EB) Nr. 1493/1999 dėl bendro vyno rinkos organizavimo taikymo taisykles, taikomas gamybos potencialui (2), nustatomos Vynuogynų perplanavimo ir konversijos taisyklės.
(2)
Reglamente (EB) Nr. 1227/2000 nustatytose išsamiose taisyklėse, reglamentuojančiose finansinį planavimą ir dalyvavimą finansuojant perplanavimo ir konversijos sistemą, numatyta, kad nuorodos į konkrečius finansinius metus nustato mokėjimus, kuriuos valstybė narė faktiškai atliko nuo spalio 16 d. iki kitų metų spalio 15 d.
(3)
Pagal Reglamento (EB) Nr. 1493/1999 14 straipsnio 1 dalį Komisija nustato pradinius asignavimus valstybėms narėms kiekvienais metais remdamasi objektyviais kriterijais ir atsižvelgdama į konkrečią padėtį bei poreikius ir pastangas, kurių reikės atsižvelgiant į schemos tikslą.
(4)
Komisijos sprendimu 2006/701/EB (3) Komisija nustatė orientacinius finansinius asignavimus (Rumunijai ir Bulgarijai - Komisijos sprendimu 2007/381/EB (4)) 2006-2007 prekybos metams.
(5)
Remiantis Reglamento (EB) Nr. 1227/2000 17 straipsnio 1 dalimi valstybių narių patirtos ir patvirtintos išlaidos neturi viršyti joms nustatytų orientacinių asignavimų dydžio. 2007 finansiniais metais šis apribojimas taikomas Italijai, kurios patirtos ir patvirtintos išlaidos viršijo jai nustatytą pradinį asignavimą.
(6)
Taikant Reglamento (EB) Nr. 1227/2000 17 straipsnio 4 dalies nuostatas, tuo atveju, jei valstybės narės faktinės išlaidos už hektarą yra didesnės už numatytą pradinę dotaciją, skiriama bauda. Šiais metais tokia bauda už 16 690 EUR sumą taikoma Maltai.
(7)
Remiantis Reglamento (EB) Nr. 1227/2000 16 straipsnio 1 dalies c punktu valstybės narės gali pateikti paraišką dėl tolesnio finansavimo per einamuosius finansinius metus. Šiais metais tokios valstybės narės yra Čekija, Ispanija, Prancūzija, Italija, Vengrija, Austrija ir Portugalija. Remiantis 2007 m. rugpjūčio 1 d. Komisijos reglamentu (EB) Nr. 922/2007, nukrypstančiu nuo Reglamento (EB) Nr. 1227/2000 dėl pereinamojo laikotarpio priemonių, susijusių su Bulgarijai ir Rumunijai skiriamais finansiniais asignavimais perplanavimui ir konversijai (5), Bulgarija ir Rumunija galėjo Komisijai pateikti paraišką dėl tolesnio 2007 finansinių metų išlaidų finansavimo, papildančio išlaidas, apie kurias Komisijai pranešta pagal to reglamento 16 straipsnio 1 dalies a bei b punktus, ir neviršijančio 90 % pagal Sprendimą 2007/381/EB joms skirtų finansinių asignavimų. Bulgarija tokią paraišką pateikė.
(8)
Remiantis Reglamento (EB) Nr. 1227/2000 17 straipsnio 3 dalimi ir Reglamento (EB) Nr. 922/2007 1 straipsnio 2 dalimi, kitų valstybių narių (ne Bulgarijos ir Rumunijos) Komisijai siunčiamos paraiškos dėl papildomo finansavimo priimamos au prorata; turimi asignavimai panaudojami atskaičiavus visoms valstybėms narėms skiriamas sumas, apie kurias pranešta pagal Reglamento (EB) Nr. 1227/2000 16 straipsnio 1 dalies a ir b punktus, ir sumas, apie kurias Bulgarija ir Rumunija pranešė pagal minėtąją nuostatą ir Reglamento (EB) Nr. 922/2007 1 straipsnio 1 dalį, iš bendros valstybėms narėms skirtos sumos. Ši nuostata 2007 finansiniams metams galioja Čekijai, Ispanijai, Prancūzijai, Italijai, Vengrijai, Austrijai ir Portugalijai.
(9)
Pagal Reglamento (EB) Nr. 1227/2000 16 straipsnio 1 dalies b punktą, valstybės narės dėl perplanavimo ir konversijos sistemos ne vėliau kaip kiekvienų metų liepos 10 d. išsiunčia Komisijai einamųjų finansinių metų birželio 30 d. patvirtintų išlaidų ir bendro susijusio ploto ataskaitą. Minėto reglamento 17 straipsnio 2 dalyje numatyta, kad valstybės narės pateikia 16 straipsnio 1 dalies b punkte nurodytą ataskaitą tik tuo atveju, jei suma, kurią jos deklaravo pagal 16 straipsnio 1 dalies a punktą, t. y. faktiškai panaudotos lėšos iki einamųjų finansinių metų birželio 30 d. sudaro bent jau 75 % atitinkamai valstybei narei paskirtos preliminarios sumos. Vokietijos patvirtintos ir praneštos išlaidos negali būti priimtos, nes faktiškai patirtos išlaidos yra mažesnės už 75 % jai skirto pradinio asignavimo,
PRIĖMĖ ŠĮ SPRENDIMĄ:
1 straipsnis
Galutiniai finansiniai asignavimai, kurie 2006-2007 prekybos metais 2007 finansinių metų laikotarpiui valstybėms narėms skiriami už tam tikrą hektarų skaičių vynuogynų perplanavimui ir konversijai pagal Reglamentą (EB) Nr. 1493/2007, nurodomi šio reglamento priede.
2 straipsnis
Šis sprendimas skirtas Bulgarijos Respublikai, Čekijos Respublikai, Vokietijos Federacinei Respublikai, Graikijos Respublikai, Ispanijos Karalystei, Prancūzijos Respublikai, Italijos Respublikai, Kipro Respublikai, Liuksemburgo Didžiajai Hercogystei, Vengrijos Respublikai, Maltos Respublikai, Austrijos Respublikai, Portugalijos Respublikai, Rumunijai, Slovėnijos Respublikai ir Slovakijos Respublikai.
Priimta Briuselyje, 2007 m. spalio 8 d.